Source: http://public.mkab.hu/dev/dontesek.nsf/0/AEF6787E61F96C18C12584B700609ADD?OpenDocument
Timestamp: 2020-05-27 13:20:12
Document Index: 29394364

Matched Legal Cases: ['Kúria ', 'bíróság ', 'bíróság ', 'Kúria ', 'bíróság ', 'bíróság ', 'Kúria ', 'Kúria ']

IV/01656/2019
. IV/01656/2019
Az ügy tárgya: A Kúria Bfv.I.360/2019/7. számú végzése elleni alkotmányjogi panasz (büntetőügy; költségvetési csalás)
Az indítványozó - az Abtv. 27. §-a alapján - a Fővárosi Törvényszék 17.B.1284/2014/493. számú ítélete, a Fővárosi Ítélőtábla 5.Bf.16/2018/66. számú ítélete, valamint a Kúri Bfv.I.360/2019/7. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozót az ellene folyamatban volt büntetőeljárás során az elsőfokú bíróság végrehajtandó szabadságvesztésre ítélte, továbbá vagyonelkobzást rendelt el vele szemben. A másodfokú bíróság a cselekményei minősítését megváltoztatta, a büntetést bűnszervezetben elkövetővel szemben tekintette kiszabottnak, a szabadságvesztést fegyházban rendelte végrehajtani, így a feltételes szabadságra bocsátás lehetőségét kizárta, valamint a vagyonelkobzás összegét mérsékelte. A Kúria a felülvizsgálati indítványt elbírálva az első- és másodfokú bíróság ítéletét az indítványozóra vonatkozó részében hatályában fenntartotta.
Az indítványozó vitatja a bűnszervezetben elkövetés megállapítását; a bűnszervezet fogalmának értelmezése a jogalkalmazói gyakorlatban nem egységes, ami a jogbiztonság sérelmét okozza. Nézete szerint esetében a másodfokú bíróság és a Kúria a kiterjesztő értelmezést alkalmazta, amely ellentétes a jogalkotói céllal, és megbontja a Btk. arányossági rendszerét. Sérelmezi, hogy a Kúria a döntése során nem vette figyelembe az Emberi Jogok Európai Bíróságának vonatkozó ítéleteit, továbbá vitatja, hogy a vádirat az indítványozó tényállásszerű elkövetési magatartását meghatározta volna, ami megfosztotta a védekezés lehetőségétől. Az eljárás során sérült a jogbiztonsághozk, az emberi méltósághoz, a tisztességes eljáráshoz és az ártatlanság vélelméhez fűződő alapjoga..
a Fővárosi Törvényszék 17.B.1284/2014/493. számú ítélete, a Fővárosi Ítélőtábla 5.Bf.16/2018/66. számú ítélete, valamint a Kúri Bfv.I.360/2019/7. számú végzése
IV_1656_0_2019_indítvány_anonim.pdf